jkorsvik/nowiki_second_scrape_merged huggingface dataset:
Incadorcus

Incadorcus er en slekt av biller som hører til familien hjortebiller (Lucanidae) i gruppen skarabider (Scarabaeoidea). Disse artene lever i et begrenset område i Andesfjellene, alle er relativt nylig oppdaget av vitenskapen.


== Utseende ==
Små (15-20 millimeter), mørkfargede hjortebiller. Kroppen har gjerne en litt matt glans. Hannens kjever er noe forstørrede, av ulike form, men felles for alle er at de er påfallende asymmetriske, med høyre og venstre mandibel tydelig ulike. Dekkvingene har opphøyde, blanke lengdelister, områdene mellom dem er tett og kraftig punkterte.


== Utbredelse ==
Slekten er utbredt i Andesfjellene.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Sclerostomini
Slekten Incadorcus Arnaud & Bomans, 2006
Incadorcus ashaninka Grossi, 2011
Incadorcus aymaranus Grossi, 2011
Incadorcus cuzcoensis Arnaud et al., 2007
Incadorcus damasoi Arnaud & Bomans, 2006
Incadorcus michellae Arnaud & Bomans, 2006
Incadorcus paulseni Grossi, 2011
Incadorcus shaunai Arnaud et al., 2007
Incadorcus zugeri Arnaud & Bomans, 2006


== Eksterne lenker ==
(en) Incadorcus i Global Biodiversity Information Facility 
Incadorcus – detaljert informasjon på Wikispecies 
Generic Guide to New World Scarabid Beetles – Incadorcus
Bildegalleri
Amerikansk eskimohund

Amerikansk eskimohund er en liten til middels stor spisshundrase som kommer fra USA, men som helt mangler sammenheng med inuitene, slik rasenavnet indikerer. Hunderasen, som har kraftig hvit pels av polarhundtypen, finnes i tre størrelsesvarianter og anerkjennes blant annet av AKC, CKC og UKC, men ikke av FCI og KC.
Amerikansk eskimohund stammer fra delstaten New York i USA. Navnet ble endret fra amerikansk spits til amerikansk eskimohund i 1917, men den har ingen sammenheng med verken inuiter eller kanadisk eskimohund. Av noen kalles den også eskimo spits. Hunderasen er et resultat av bevisst kryssavl tidlig på 1900-tallet, mellom tysk spitz (keeshond og pomeranian) og volpino italiano. Etter andre verdenskrig kan også japansk spisshund ha blitt krysset inn. Dette var opprinnelig hunder som immigranter til USA hadde bragt med seg fra Europa.
Hunderasen finnes i tre størrelser:

Toy (23–28/30 cm, 2,7–4,5 kg)
Miniatyr (33–38 cm, 4,5–9 kg)
Standard (39–48 cm, 8–16)


== Referanser ==
Jørgen Finne-Grønn

Jørgen Magnus Finne-Grønn (født 30. juli 1905, død 3. oktober 1998) var en norsk diplomat, kjent fra tiden i Tsjekkoslovakia da han oppdaget en spion.


== Biografi ==


=== Bakgrunn ===
Jørgen Finne-Grønn var sønn av slektsgransker Stian Herlofsen Finne-Grønn (1869–1953) og Margrethe Borchgrevink (1873–1963) av slekten Borchgrevink. Broren Hans Fredrik Leganger Finne-Grønn (1903–2001) var en kunstmaler som portretterte både konger og statsledere.
Etter examen artium 1924 og cand.jur. 1931 ble han sekretær i Utenriksdepartementet.


=== Utenrikstjenesten ===
Han ble stasjonert ved konsulatet i Marseille 1933 og ved legasjonen i Ankara 1934.  Etter å ha tatt utenriksdepartementets aspirantkurs i 1936 reiste han året etter til konsulatet i New York City og var en tid. Fra 1941 var han ved legasjonen i London (i dag Norges ambassade i London) som legasjonssekretær. Etter noen år i Brussel fra 1946, ble han i 1948 byråsjef og i 1950 protokollsjef. 
I 1947 giftet Jørgen seg med Margretha Christiansen (født 1918).Dernest var han ambassadør i Tsjekkoslovakia stasjonert ved Norges ambassade i Praha med sideakkreditering til Budapest, fra 1952 til 1958. I Grønne-Finns periode var det at den 41-årige tsjekkiske Vladimír Veselý i 1957 ble dømt til tjuefem års fengsel for å ha spionert for Norge via den fire år yngre kansellist Einar Nord Stenersen som fra 1955 var tilknyttet ambassaden for «å undersøke Legasjonens sikkerhetsforhold med henblikk på mulige forbedringer». I ettertid ble det kjent at Stenersen fant nitten mikrofoner.Fra 1960 var han ambassadør til Chile, sideakkreditert til Lima og La Paz, og til sist ambassadør i Portugal fra 1966, stasjonert ved Norges ambassade i Lisboa. Han fikk St. Olavs Orden i 1967 og ga seg i Lisboa 1972, da han pensjonerte seg.


== Referanser ==
Kalvekjese

Kalvekjese er en pose med osteløype laget av kalvemage og brukt til ysting av søt melk. Man slaktet en spekalv. Et par timer før kalven skulle slaktes fikk den drikke melk som så ble til ost i magen. Etter slakting ble magen rengjort og saltet før osten ble lagt tilbake. Kalvemageposen ble så lukket med en trepinne før den ble hengt til tørk 5-6 uker. Når man skulle bruke osteløype, kunne denne kalvemagen rørt rundt i lunkent vann som man senere helte over i ystekjelen, eller man kunne skjære av at stykke, pakke det inn i en klut og legge det i kald myse. Tilsvarende osteløpe, killingvasle, kunne også lages av magen fra en geitekilling.
Noen synonymer: kalvakjæse, kalvemagepose, kjese, ystekjese


== Referanser ==


== Litteratur ==
Dybdahl, Audun (1985): Fôr, fe og melkestell i eldre tid. Arbeidsmåter og redskaper i Steinkjer-regionen. Steinkjer museum. ISBN 82-7279-032-7
Gudheim, Helge (2013): Kinning, bresting og ysting i Valdres sett i norsk og internasjonal sammenheng. Ulnes. ISBN 978-82-999264-0-9
Reinton, Lars (1969): Til seters. Norsk seterbruk og seterstell. Oslo.
Østby, Jon Birger (1984): Nomenklatur for melkestell. Med tegninger av Torill Sand. Oslo.
Filosofiåret 1508

Filosofiåret 1508 er en oversikt over hendelser, utgivelser og personer med tilknytning til filosofi i 1508.


== Hendelser ==


== Publikasjoner ==


== Fødsler ==
13. juni – Alexandre Piccolomini, humanist og filosof fra Toscana (død 1579)
24. desember - Pietro Carnesecchi, italiensk humanistisk filosof (død 1567)


== Dødsfall ==
Isaak Abrabanel, jødisk bibelkommentator og filosof, politiker og finansmann i tjenesten til kongene av Portugal, Spania og Napoli og Dogen av Venezia (født 1437)
Ostegrind

Ostegrind eller mysegrind er en ribbeformet ramme til å sette ostekoller på mens mysen renner ned i oppsamlingskaret. Ostegrinder er laget av tre.
Jf. Ostekløft


== Litteratur ==
Østby, Jon Birger (1984): Nomenklatur for melkestell. Med tegninger av Torill Sand. Oslo
Filosofiåret 1579

Filosofiåret 1579 er en oversikt over hendelser, utgivelser og personer med tilknytning til filosofi i 1579.


== Hendelser ==


== Publikasjoner ==


== Fødsler ==


== Dødsfall ==
12. mars – Alexandre Piccolomini, humanist og filosof fra Toscana (født 1508)
He Xinyin, kinesisk neokonfucianistisk filosof (født 1517)
Cheap (album)

Cheap er debutalbumet til Seasick Steve og er utgitt i 2004. Det er det første og det eneste som inkluderer The Level Devils som hans backup band. For denne innspillingen bestod de av «Mr. Kai C.» (Kai Christoffersen) på trommer og  «Mr. Joe H.» (Jo Husmo) på kontrabass.Albumet ble spilt inn på Juke Joint Studio i Notodden i 2003, ett studio Seasick Steve startet da han flyttet til Norge. Tidligere hadde utstyret stått i hans studio Moon Music i Olympia, Washington.
Albumet består av 8 låter og 2 spor der Seasick Steve forteller om sitt tidligere liv. På første sporet, «Story 1», forteller han om hvordan han tidligere var togloffer, og hvordan livet som togloffer er. Han forteller om hvordan han tok stråjobber rundt omkring, og at han stort sett levde under åpen himmel. Han nevner også at han en gang i blant måtte tilbringe noen dager i fengsel på grunn av at han var hjemløs, og at han fikk utdelt såkalte «food stamps», som han benyttet til å kjøpe mat i butikken. På det andre sporet, «Story 2», forteller han om hvordan han pleide å lete gjennom søppel etter mat. Han forteller også om at han en vinter overnattet ved noen maskiner som avga varme på baksiden av en butikk. På begge sporene hører man tydelig lyden av en gyngestol.
Låten «Xmas Prison Blues» er tidligere utgitt på samleplaten Christmas in Bluestown. Albumet inkluderer også en skjult låt «Free Freight».


== Sporliste ==
Alle sanger av Seasick Steve.

«Cheap» (4:03)
«Rockin' Chair» (3:33)
«Hobo Blues» (2:59)
«Story 1» (5:43)
«Sorry Mr Jesus» (4:15)
«Love Thang» (3:42)
«Dr. Jekyll & Mr. Hyde» (5:12)
«Story 2» (7:05)
«Walkin' with the Devil» (4:41)
«Eight Ball» (3:39)
«Xmas Prison Blues» (4:14)
«The Levi Song» (4:18)
«Rooster/Free Freight» (10:47)


== Referanser ==
Universitetet i Zürich

Universitetet i Zürich (tysk: Universität Zürich, latin: Universitas Turicensis) i Zürich er Sveits’ største universitet med over 26 000 studenter. Universitetet ble opprettet den 29. april 1833. I dag tilbyr universitetet studier i kunst, økonomi, jus, medisin, naturvitenskap, teologi og veterinærmedisin.


== Historie ==
Universitetet i Zürich ble grunnlagt den 29. april 1833,
da de eksisterende fakultetene i teologi (opprettet av Ulrich Zwingli i 1525), jus og medisin ble slått sammen med et nytt fakultet i filosofi. Det var det første universitetet i Europa som ble opprettet av en stat, framfor en monark eller kirke. Universitetet tillot også kvinner å overvære filosofiforelesningene fra 1847, og tillot den første kvinnelige doktorgradsstudent i 1866. Fakultet for veterinærmedisin ble lagt til i 1901, det eldste fakultet av denne art i verden. I 1914 flyttet universitetet til nye lokaler ved Rämistrasse 71, som var designet av arkitekt Karl Moser.Universitetet er i dag spredt over hele byen Zürich. Det er flere biblioteker tilgjengelig for universitetets medlemmer, inkludert ETH-biblioteket, Zürichs sentrale bibliotek, med en bokbase på over fem millioner titler.
Instituttet og Museet for medisinens historie er en del av universitetet.
Undervisningen foregår på standard tysk og, i økende grad, på engelsk.


== Nobelpristakere ==

Et antall Nobelpristakere har enten studert eller undervist ved Universitetet i Zürich.


=== Alumner ===
Wilhelm Röntgen (fysikk 1901); arbeidet også ved fakultetet
Carl Spitteler (litteratur 1919)
Albert Einstein (fysikk 1921); arbeidet også ved fakultetet
Walter Hess (medisin 1949); arbeidet også ved fakultetet


=== Fakulteter ===
Theodor Mommsen (litteratur 1902)
Alfred Werner (kjemi 1913)
Max von Laue (fysikk 1914)
Albert Einstein (fysikk 1921)
Erwin Schrödinger (fysikk 1933)
Peter Debye (kjemi 1936)
Paul Karrer (kjemi 1937)
Lavoslav Ružička (kjemi 1939)
Walter Hess (medisin 1949)
Karl Alexander Müller (fysikk 1987)
Rolf M. Zinkernagel (medisin 1996)


== Referanser ==


== Eksterne lenker ==
(en) Offisielt nettsted 
(en) University of Zurich – kategori av bilder, video eller lyd på Commons  (tysk)
(en) Offisielt nettsted 
(en) University of Zurich – kategori av bilder, video eller lyd på Commons  (engelsk)
Om universitetet (tysk)
Om universitetet (engelsk)
Henrik Aubert Seip

Henrik Aubert Seip (født 1880, død 1975) var en norsk teolog. 
Han ble født i Hobøl i Østfold, som sønn av kapellan Jens Arup Seip og Marie Fredrikke Aubert. Senere flyttet familien til Åseral hvor han vokste opp. Etter å ha tatt teologisk embetseksamen i 1904, virket Seip som lærer, først i Oslo og senere ved Hambros høyere skole i Bergen. I 1906 giftet han seg med sin femmenning Hanna Fredrikke Dietrichson (Hanken). Hun var datter av lege Ove Holm Dietrichson og Elise Marie Leegaard. Hanken og Henrik fikk fire barn. Fra 1916 var Seip sogneprest til Veøy i Møre og Romsdal.  Fra 1929 var han prest, senere prost, i Skien, hvor han virket til han gikk av med pensjon i 1950, 70 år gammel. 
Seips forfatterskap omfatter artikler, en lærebok, prekensamlinger og omfattende korrespondanse med kolleger, venner og familie. Et portrettprogram ble sendt på NRK tv i 1969.


== Referanser ==


== Eksterne lenker ==
(no) Henrik Aubert Seip på Arkivportalen
Filosofiåret 1517

Filosofiåret 1517 er en oversikt over hendelser, utgivelser og personer med tilknytning til filosofi i 1517.


== Hendelser ==
Martin Luther offentliggjør sine «nittifem teser» i Wittenberg.


== Publikasjoner ==


== Fødsler ==
He Xinyin, kinesisk neokonfucianistisk filosof (død 1579)


== Dødsfall ==
2. oktober: Johannes Murmellius, nederlandsk lærd, filolog, poet og humanist (født ca. 1480)
Marcus Musurus, gresk-italiensk lærd, humanist og redaktør (født ca. 1470)
Filosofiåret 1566

Filosofiåret 1566 er en oversikt over hendelser, utgivelser og personer med tilknytning til filosofi i 1566.


== Hendelser ==


== Publikasjoner ==


== Fødsler ==
27. desember – Jan Jessenius, medisiner, politiker og filosof  av slovakisk avstamming (død 1621)
Tomaso Malvenda, spansk historiker, filosof og teolog (død 1628)
Michał Sędziwój, polsk alkymist, filosof og doktor (død 1636)


== Dødsfall ==
18. april – Johann Draconites, tysk teolog, humanistisk filosof og reformator (født 1494)
17. juli – Bartolomé de las Casas, spansk misjonær og historiker i Den nye verden. Han ble berømt for sitt forsvar av de innfødtes rettigheter imot det brutale folkemordet iverksatt av de spanske nybyggere. (født 1484)
ca. 1567 – Giacomo Aconcio (Jacob Acontius), italiensk jurist, teolog, filosof og ingeniør (født 1492)
Juke Joint Studio

Juke Joint Studio er et anerkjent analogt musikkstudio etablert i 2001 av Steven Gene Wold i Notodden. 


== Historie ==
Utstyret ble tidligere benyttet av Wold sitt studio Moon Music som var lokalisert i Olympia, Washington i USA. Band som benyttet seg av Moon Music er Modest Mouse, 764 Her, Fitz of Depression og The Murder City Devils. Da han flyttet til Norge tok Wold med seg utstyret og omdøpte studio. Han solgte senere studioet til de nåværende eierne. I 2013 flyttet de til det nybygde Bok & Blueshuset i Notodden.


== Utstyr ==
En sentral del av studioet er miksepulten, en Auditronics som har vært eid av plateselskapet Stax Records i Memphis. Stax Records hadde på 60-tallet artister som Otis Redding, Wilson Pickett, Booker T. & the M.G.'s og Isaac Hayes.


== Artister ==
Artister som har spilt inn musikk på studioet inkluderer:

Rita Engedalen, fikk Spellemannpris for sitt album Heaven Ain’t Ready For Me Yet
Seasick Steve
Kåre Virud, fikk Spellemannprisen for sitt album Ild og Vann
Kjetil Grande, fikk Spellemannprisen for sitt Uppers, Downers, Screamers & Howler
Louisiana Red
Jeremy Spencer (tidligere Fleetwood Mac)
Lazy Lester
Super Chikan Johnsen, fikk Blues Award for albumet Chikadelic
Vidar Busk
Notodden Blues Band & Torhild Sivertsen
Spoonful Of Blues
Kristin Berglund
Vidar Vang
Cato Salsa Experience
Haddy Njie
Amund Maarud
Ishan
Terry Lehns
Woman In Blues
David «Honeyboy» Edwards
Joe Willie «Pinetop» Perkins
Snooky Pryor
Few Dollars More


== Referanser ==


== Eksterne lenker ==
Hjemmeside
Juke Joint Studio - Skandinavias ledende analoge studio
Ostepresse

Ostepresse er et redskap til å presse ut myse av ostemassen og til å forme osten med. Ostepresser kan ha en steinkasse, skrue eller en vektstang som presser mot en plate som legges over osten. Under pressing kan osten ligge i en ostekolle av tre, i en metallbeholder med perforerte sider eller i en rund trøsk av tre. Trøsken er laget av et langt spiralformet trespon som kan surres med et rep utvendig. Slik kan denne trøsken tilpasses ostens størrelse.
Noen synonymer: osteskrue, osteklemme, osteperse og ostering.


== Litteratur ==
Jon Birger Østby (1984):Nomenklatur for melkestell. Med tegninger av Torill Sand. Oslo


== Eksterne lenker ==
Se ostepresse i DigitaltMuseum
Filosofiåret 1527

Filosofiåret 1527 er en oversikt over hendelser, utgivelser og personer med tilknytning til filosofi i 1527.


== Hendelser ==


== Publikasjoner ==


== Fødsler ==
13. juli – John Dee, britisk filosof, matematiker, astrolog og alkymist (død 1608 eller 1609)
Li Zhi, kinesisk filosof under Ming-dynastiet (død 1602)
1527 eller 1528 – Bartolomé de Medina, spansk teolog, dominikaner munk, laget en doktrine om  probabilisme innen moralteologi (død 1581)


== Dødsfall ==
10. mars – Nam Gon, koreansk politiker og neokonfucianistisk filosof og dikter (født 1471)
Laurentius Corvinus ( Laurentius Rabe, Wawrzyniec Korwin), schlesisk lærd, byskriver og humanist (født 1465)
		
		


== Referanser ==
Filosofiåret 1519

Filosofiåret 1519 er en oversikt over hendelser, utgivelser og personer med tilknytning til filosofi i 1519.


== Hendelser ==


== Publikasjoner ==


== Fødsler ==
6. juni – Andrea Cesalpino, italiensk filosof, fysiker og botaniker (død 1603)
Lee Lyang, politiker under det koreanske Joseon-dynastiet og filosof (død 1583)


== Dødsfall ==
9. mai – Jodocus Trutfetter, tysk teolog (katolsk), logiker, retoriker og filosof (født ca. 1460)
Jo Gwang-jo, koreansk politiker, forsker, filosof og dikter under Kongedømmet Joseon (født 1482)
		


== Se også ==
Filosofi på 1500-tallet
Dog House Music

Dog House Music er Seasick Steve sitt andre studioalbum og hans første som soloartist. 


== Bakgrunn ==
På dette albumet spiller Seasick Steve nesten alle instrumentene selv. De eneste unntakene er skarptrommen på låten «Yellow Dog» og cymbalen på «Fallen of a Rock». Etter at Seasick Steve led av et hjerteinfarkt i 2004 ble han gående mye hjemme. Og som følge av dette er albumet i sin helhet spilt inn på kjøkkenet i hans daværende hjem på Notodden. Ifølge intervjuer med Steve var det konen hans som oppmuntret ham til å spille inn noen låter. Opptakene ble gjort med en 4-sporsopptaker.
Til tross for noe kritikk, forteller Steve en historie som på det forrige albumet, Cheap. Denne gangen som en skjult låt etter «I'm Gone». Sju sekunder etter den låten forteller Steve en historie. Han snakker om en trofast hund som heter «Trixie» at han en gang eide. En gang ble han arrestert, og da han ble løslatt, ventet hunden hans på ham nesten 100 km unna der han forlot henne seks måneder tidligere. Hunden hadde da 12 valper, som hun tok seg av, inntil en dag, hun bare gikk og kom aldri tilbake. Dette etterlot Steve med 12 valper. Denne historien er etterfulgt av en sang, «12 Dog Blues», med Steve på gitar og hans sønn PM Wold på trommer.
Det er på dette albumet «Dog House Boogie» ble utgitt. Dette er låten som sørget for Seasick Steve sitt store gjennombrudd i Storbritannia da han fremførte låten på Jools Holland sitt nyttårs show i 2006. Albumet har siden solgt godt over 200 000 eksemplarer.


== Listeplasseringer ==


== Sporliste ==
Alle sanger av Seasick Steve.

«Yellow Dog» (1:01)
«Things Go Up» (3:34)
«Cut My Wings» (3:23)
«Fallen Off a Rock» (4:31)
«Dog House Boogie» (3:31)
«Save Me» (2:16)
«Hobo Low» (3:49)
«Shirly Lou» (3:39)
«My Donny» (4:02)
«The Dead Song» (3:33)
«Last Po' Man» (4:08)
«Salem Blues» (3:14)
«I'm Gone» (2:10)
«12 Dog Blues» (skjult låt) - 11:04


== Personell ==
Seasick Steve - vokaler, gitar, diddley bow og perkusjon
H.J. Wold - trommer
P.M. Wold - skarptromme
Kjetil Draugedalen - Engineer, miksing
Christian Engfelt - Mastering, miksing
«The Dog» - Miksing
Morten Lund - Mastering


== Referanser ==


== Eksterne lenker ==
(en) Dog House Music på Discogs 
(en) Dog House Music på MusicBrainz 
(en) Dog House Music på Spotify 
(en) Dog House Music på AllMusic
Diddley bow

Diddley bow er et enkelt-streng amerikansk instrument som påvirket utviklingen av blues lyd. Den består av en enkelt streng av ståltråd strukket mellom to spikere på et brett over en glassflaske, som brukes både som en bro, og som et middel for å forstørre instrumentets klang.
Det var tradisjonelt ansett som en nybegynner eller barn- instrument i Sørstatene, spesielt i det afroamerikanske samfunnet, og er sjelden hørt utenfor den landlige sør, men det kan ha blitt påvirket til en viss grad av vestafrikanske instrumenter.  Andre kallenavn for dette instrument inkluderer «Jitterbug» eller «one-string», mens en etnomusikolog ville formelt kalle det en «monochord sitar».
Reveekorn

Reveekorn eller svartekorn (Sciurus niger) er en gnager i ekornfamilien. Det er det største trelevende ekornet hjemhørende i Nord-Amerika. Om høsten kan det nå en vekt på 1,5 kg. Reveekornet lever i hovedsak i eike- og hickoryskog, der det er god tilgang på føde.


== Referanser ==


== Eksterne lenker ==
(en) Sciurus niger – kategori av bilder, video eller lyd på Commons 
(en) Sciurus niger – galleri av bilder, video eller lyd på Commons
Hans Fredrik Leganger Finne-Grønn

Hans Fredrik Leganger Finne-Grønn (født 25. september 1903, død 9. mars 2001) var en norsk maler og billedhugger.
Han studerte hos André Lhote og Othon Friesz i Paris 1923–1924 (ble kjent med Giacometti) og hos Halfdan Strøm på Kunstakademiet i Oslo 1925–28, der han også ble kjent med Christian Krohg og Axel Revold.  Den første separatutstilling som maler avholdt han i 1929, og så sent som i 1994 stilte han ut (Galleri Bellman). Som tegner debuterte han i 1934. Han virket særlig som portrettmaler, flere ganger av Kong Haakon VII.  Utover å henge på slottet finner man hans Kveld på Brunlanes i Nasjonalgalleriet.  I syv var han i Bildende Kunstneres Styre.  Utover å sitte i Statens Kunstjury, var han formann for Norges Biennale-komité for Venezia og São Paulo.
Han var sønn av slektsgransker Stian Herlofsen Finne-Grønn (1869–1953) og Margrethe Borchgrevink (1873–1963) av slekten Borchgrevink. Broren Jørgen Finne-Grønn (1905–1998) ble ambassadør.  Hans døde tre uker etter kona Liv Friis Holler (1906–2001).


== Se også ==
Finne (slekt)


== Referanser ==
Dinesmesse

Dinesmesse, også kalt Deinets dag, er en merkedag som faller på datoen 9. oktober. Dagen har navn etter den hellige Dionysius av Paris, som led martyrdøden en gang rundt 250–270 e.Kr.
Ifølge gammel tro kunne man den dagen vente sterk vind, slik at det siste løvet blåste av trærne. Dagen er avmerket på den norske primstaven med en fisk, et flagg eller en bispestav.


== Eksterne lenker ==
(no) Dinesmesse i Store norske leksikon
Sentrum Aikido

Sentrum Aikido ble grunnlagt i 2007 av erfarne medlemmer fra OSI Aikido.
Klubben holder til i Brinken 20 på Tøyen i Oslo. Klubben er medlem av Norges Kampsportforbund og Norges Aikidoforbund. Klubben trener Aikikai Aikido.


== Eksterne lenker ==
Hjemmeside Sentrum Aikido
Honnefoss kraftverk

Honnefoss kraftverk er vannkraftverk i Eigersund kommune i Rogaland.
Det utnytter fallet fra Kydlandsvatnet til Smievatnet. Grødemfoss kraftverk ligger lengre ned i samme vassdrag.
Installert effekt er 3 MW. Årsproduksjon er 10 GWh.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Informasjonstavle ved kraftverket
Holtegata (Oslo)

Holtegata (15–29, 2–32) er en gate i bydel Frogner i Oslo. Gaten går parallelt med Eilert Sundts gate fra President Harbitz' gate til Bogstadveien. Gaten fikk sitt navn i 1879 og er oppkalt etter Holteløkka. 
Trikkens linje 19 som går mellom Majorstua og Ljan går i Holtegata fra Briskebyveien til Bogstadveien.
Bebyggelsen vest for Briskebyveien består av bygårder oppført etter at den gamle trehusbebyggelsen i Briskeby ble revet. Mellom Briskebyveien og Uranienborgveien er en høyde med Uranienborgparken og Uranienborg kirke på sørøstsiden. Den andre siden er preget av toetasjers trevillaer. Fra Uranienborgveien til Bogstadveien er det igjen leiegårder. Gateløpet fortsetter over Bogstadveien som Sporveisgata.


== Bebyggelse ==


== Referanser ==


== Litteratur ==
Knut Are Tvedt, red. (2010). «Holtegata». Oslo byleksikon (5. utg.). Oslo: Kunnskapsforlaget. s. 260. ISBN 978-82-573-1760-7. 
Ragnar Olsen (2017). Gatevandring Majorstuen. Bok 1 (2. utg.). Oslo. s. 101–109. ISBN 978-82-999615-1-6. 
Joar Nyquist og P.D. Hofflund, red. (1955). Oslo gårdkalender: Nybygg 1925–1945 (samt tillegg for 1945–1955). Oslo: Fredhøi. 


== Eksterne lenker ==
«Oslo kommune – Bydelsoversikt (H)». Oslo kommune. Arkivert fra originalen 29. juli 2014. Besøkt 22. august 2015.